D amaṭṭaf amenzu i iqedcen s tutlayt tmaziɣt (Taqbaylit), d win i as-yefkan tabɣest, d allal awḥid n usnerni d usebgen s tutlayt-a, yeṣṣaweḍ-itt ɣer ugdud azzayri. Amaṭṭaf wis sin yesɛa tamlilt deg useɛlem n yimaziɣen ( iqbayliyen) s tutlayt-nsen tayemmat xas akken yella iman-is deg wannar ulac amaṭṭaf wayeḍ i d-yettawin s tutlayt-agi. Ɣer useggas n 1996 i d-iban umaṭṭaf n Ṣummam deg Bgayet. Deg useggas n 2000 i tikkelt tamenzut tewweḍ tutlayt n tmaziɣt ad tekcem ɣer tiliẓri tazzayrit tella-d kan s kra n tezlatin n tmaziɣt, s yin akkin tedda tutlayt n tmaziɣt deg taɣult n tɣamsa anda deg 2004 teldi tiliẓri wis ukuẓ (TV4) d tiliẓri n tmaziɣt d tin iqeddcen s tutlayt n tmaziɣt d tantaliwin-is. Seg useggas n 2004 ɣer tizi n wassa frurin-d imaṭṭafen wiyaḍ i d-ixedmen s tutlayt n tmaziɣt d tantaliwin-is.